186 KISEBB KÖZLEMÉNYEK. 



keményedett földben 82 csiraképes magot számlált ; a terjesztés tehát ily 

 módon valóban végbemehet. 



Minthogy hazánkban végzett ilynemű vizsgálatokról tudomásom nincsen 

 és minthogy e vizsgálatok esetleg több érdekes növényföldrajzi kérdésre 

 vethetnek világot, arra kérem intézetünk megfigyelőit, hogy az elejtett 

 (főleg vizi) madarakat e szempontból is vegyék vizsgálat alá és a lábakról 

 leszedett földet, iszapot, törmeléket vagy pedig magukat a levágott lábakat 

 intézetünk cimére küldjék be. Természetesen minden egyes madárról 

 leszedett anyagot külön kell csomagolni és mindegyikhez az elejtett madár 

 faját, az elejtés idejét és összes körülményeit tartalmazó följegyzést mellé- 

 kelni. Főleg az a körülmény bir fontossággal, hogy a madár távolról 

 érkezett-e, avagy a földről szállott-e fel, elejtéskor vizbe, vagy szárazra 

 zuhant-e; stb. A beküldött anyagban talált magvak meghatározását Dk. Dégen 

 Árpád kisérletügyi főigazgató ur szívessége folytán a vetőmagvizsgáló 

 állomás fogja elvégezni. j^^ Schermann Szilárd. 



A kék galamb (Coiumba oenas L.) élősdiei. E madár Hód- 

 mezővásárhely környékén gyakori fészkelő az odvas fűzfákban. 

 Itt nyáron búza és fűmag az eledele, takarítás után pedig bükköny, muhar, 

 sőt a kutyatej magvát is megeszi. Rendetlen fészkében tömegesen találtam 

 az Argas reflexus nevű kullancsfajt, mely az alvó madár csüdpikkelyeit és 

 tollainak zsiros tövét megrágja. Az ilyen vadgalamb lesoványodik, lábai 

 véresek, tollai kihuUósak lesznek. Elejtett példányokon nagy számmal 

 találtam nappali kínzókat is, pld. ,apró légyfajokat (a 4 mm. nagy 

 Stenopterix-et és 5 mm-es Oxypterumot), továbbá bolhát (Ceratophyllus) 

 és tollvágó atkákat (Goniodes és Ooniocodes). Bodnír Bertalan 



A széncinke egyik népies neve. (Ungarischer Trivialnamen 

 der Kohlmeise). Az 1922. év elején hallottam Csányi IsTvÁN-tól azt a 

 megjegyzést, hogy szól már a ..fürészmetseö"' ... Ez a madárnév a 

 szeneinkére (Parus major h.) vonatkozott. A nevet munkásasszonyoktól 

 hallotta, azonban nem kérdezte meg. hogy mely vidéken nevezik igy a 

 madarat. Kamarás Béla szekszárdi megfigyelőnk 1922. évi tavaszi 

 vonulási jelentésében pedig idevágólag a ., fűrészelő madár" n&wQiioXkWsim. 



Amint látható, a népies magyar madárnevek gazdag tárháza még 

 az ilyen közismert madaraknál sincsen kimerítve, — e helyen is kérjük 

 tehát megfigyelőinket, hogy vonulási jelentéseikben a tudományos név 

 mellett a vidékükön használt népies elnevezéseket is legyenek szívesek 

 megemlíteni. ^^,^^^^^ Yu^i^mk^. 



